Senatoarea USR Florina Presadă avertizează că PSD pregătește o ordonanță de urgență pentru a face secții de votare separate la europarlamentare și la referendum, deși cele două scrutine vor avea loc în aceeași zi

Senatoarea USR Florina Presadă atrage atenția că PSD pregătește o ordonanță de urgență prin care să separe secțiile de vot la alegerile europarlamentare și la referendum, deși cele două scrutine vor avea loc în aceeași zi, miza fiind ca în cazul consultării populare să nu poată fi folosit Sistemul Informativ de Monitorizare a Prezenței la Vot (SIMPV).

”Referendumul convocat de Președinte are nevoie de un cvorum de prezență pentru a fi validat, așadar PSD speră, probabil, că acesta va fi greu de dovedit în lipsa SIMPV, de unde și separarea secțiilor de votare”, atrage atenția Florina Presadă.

”Totodată, separarea secțiilor de votare între alegeri europarlamentare/ referendum ar putea duce la o prezență mai mică atât la votul pentru alegeri, dar și la referendum. Or, toate sondajele ne arată că la o prezență mai mare, PSD va lua un scor dezastruos de sub 30%”, mai atrage atenția senatoarea USR.

Comunicatul integral al Florinei Presadă:

Ce ironie! La 10 ani după ce PSD (parte a coaliției cu PDL în Guvernul Boc) introducea prin OUG un articol în Legea privind organizarea referendumului (art. 15^1) care spune că în cazul organizării simultane de alegeri și referendum, se folosesc aceleași secții de votare, azi, același PSD se pregătește să anuleze măsura, tot prin OUG. Vrea să separe secțiile de votare în care cetățenii vor vota pe ntru alegerile europarlamentare și la referendumul convocat de Președinte în data de 26 mai 2019.